OpenLLM-France/wikimedia huggingface dataset:
# Masud Khan Ghuri

Masud Khan Ghuri fou efímer sultà de Malwa el 1436.
Quan Mahmud Xah I Khalji va pujar al tron el 16 de maig de 1436 es va produir l'efímera proclamació de Masud Khan, fill de Ghazni Khan Muhàmmad Xah, que tenia el suport del sultanat de Gujarat, i que es va presentar al país, assetjant Mandu, la capital.
Durant el setge Mahmud va haver d'anar a combatre Umar Khan i Muhàmmad Khan, fills d'Ahmad Xah de Khandesh i el seu pare Malik Mughith Azam Humayun va dirigir la defensa. Masud Khan es va haver de retirar cap al Gujarat a causa de la pesta que s'havia declarat entre els seus soldats, i Mahmud va retornar a Mandu al cap de 17 dies.
Masud fou el darrer intent de mantenir la dinastia gúrida a Malwa, i la dinastia khalji es va imposar definitivament en aquest sultanat.

## Referències

* W. Haig, Cambridge History of India, 1928
# Puskan

Puskan - Пускань (rus) - és un poble de la República del Tatarstan, a Rússia. El 2015 tenia 212 habitants. Pertany al districte (raion) de Baltassí.

## Referències

* ↑ «Arbash». GeoNames. [Consulta: 7 setembre 2013].
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Militanti

Militanti és una pel·lícula albanesa del 1984 dirigida per Piro Milkani.

## Argument

La pel·lícula es basa en la vida de Vasil Shanto (1913-1944), un dels primers comunistes albanesos, co-creador del Partit Comunista d'Albània, que va morir en combat a una edat molt jove, durant l'ocupació alemanya. L'acció de la pel·lícula té lloc principalment a Shkodër, on Shanto va organitzar estructures de partit locals.

## Repartiment

* Timo Flloko com a Visar Shundo
* Artur Gorishti com a Marek
* Arta Shaplo com a Ana
* Margarita Xhepa com a mare de Visar
* Agim Shuke com a Musa
* Thimi Filipi com a Petrush
* Petrit Malaj com a Preka
* Ylli Demneri com a Kujtim
* Ndrek Prela com a Idriz
* Tatiana Leska com a germana de Visara
* Violeta Sekuj com a Resmija
* Nefail Piraniqi com a director de la presó
* Elez Kadria com el major Ndrec Kola, comandant de la gendarmeria
* Arben Kruta com a Niku
* Edmond Mehilli com a Isuf
* Niko Kanxheri
* Kostaq Nika

## Referències

* ↑ Filmi shqiptar 1977-1987. Tirana: Shtepia Botuese 8 Nentori, 1990, s. 80-81.
* ↑ Abaz Hoxha: Enciklopedia e kinematografise shqiptare. Autore & vepra. Tirana: Toena, 2002. ISBN 99927-1-555-3

## Enllaços externs

* Arxiu del cinema albanès
* Militanti a YouTube
# Spring Creek (Dakota del Sud)

Spring Creek és una població dels Estats Units a l'estat de Dakota del Sud. Segons el cens del 2000 tenia 136 habitants.

## Demografia

Segons el cens del 2000, Spring Creek tenia 136 habitants, 29 habitatges, i 26 famílies. La densitat de població era de 5,6 habitants per km².
Dels 29 habitatges en un 37,9% hi vivien nens de menys de 18 anys, en un 27,6% hi vivien parelles casades, en un 51,7% dones solteres, i en un 10,3% no eren unitats familiars. En el 6,9% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,69 i el nombre mitjà de persones que vivien en cada família era de 4,92.
Per edats la població es repartia de la següent manera: un 43,4% tenia menys de 18 anys, un 14,7% entre 18 i 24, un 22,1% entre 25 i 44, un 14% de 45 a 60 i un 5,9% 65 anys o més.
L'edat mediana era de 21 anys. Per cada 100 dones de 18 o més anys hi havia 87,8 homes.
La renda mediana per habitatge era de 28.194 $ i la renda mediana per família de 28.194 $. Els homes tenien una renda mediana de 0 $ mentre que les dones 21.250 $. La renda per capita de la població era de 4.045 $. Entorn del 30,8% de les famílies i el 44,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spring Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Spring Creek». American Fact Finder. Oficina del Cens dels Estats Units, 12-01-2010.
# Padina

Padina - Падина (rus) - és un poble (un khútor) de l'óblast de Bélgorod, a Rússia. El 2016 tenia 5 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Selenometionina

La selenometionina és un aminoàcid que es presenta de manera natural i que conté seleni. L'L-enantiòmer de selenometionina, conegut com a Se-Met i SEM, és una font comuna natural de seleni i és la forma de seleni que predomina a les nous del Brasil, grans de cereals, llavors de soia i lleguminoses, mentre que la forma Se-metilselenocisteïna, o el seu derivat γ-glutamil, és la forma de seleni que es troba en els gèneres de plantes Astragalus, Allium i Brassica.
Té activitat antioxidant. El seleni i el sofre comparteixen moltes propietats químiques per tant la substitució de la metionina per la selenotionina només té un efecte limitat en l'estructura i funció de les proteïnes.

## Referències

* ↑ P. D. Whanger, Selenocompounds in plants and animals and their biological significance, Journal of the American College of Nutrition, 21(3), 223–232 (2002).

## Enllaços externs

* PDB file for MSE Arxivat 2018-09-20 a Wayback Machine.
* PDB entries containing Het Group MSE
# Piri (instrument musical)

* Aquest article tracta de l'instrument musical. Si cerqueu el soldà de Gazni vegeu piri
El piri és un instrument de vent coreà de doble canya, usat tant en la música coreana folklòrica com en la clàssica (de la cort). Està fet de bambú. La seva canya llarga i la perforació cilíndrica fan que el seu so sigui més suau que el de molts altres tipus d'oboè. Arriba a mesurar uns 45 cm de longitud.
Al piri típic, hi ha vuit forats al cos de la canya de bambú. Set dels forats són al davant, i un al darrere de la canya.
Hi ha quatre tipus de piri:
* Hyang piri (hangul: 향피리; hanja: 鄕觱篥)
* Se piri (hangul: 세피리; hanja: 細觱篥)
* Dang piri (hangul: 당피리; hanja: 唐觱篥)
* Dae piri (대피리)
Hi ha diferents tipus de piris perquè cadascun està pensat per a diferents usos i tipus de música. El Hyang piri és el més llarg, i el més comú de tots. A causa del seu to fort i nasal, acostuma a porta la melodia principal en un conjunt. El se piri és el més petit, estret, i de so més fluix. Addicionalment, degut al seu so fluix, és emprat conjuntament amb veu, o amb instruments de corda de so suau. El Dang o Tang piri és més ample i és similar al guan xinès. Finalment, el dae piri és una mena de piri modernitzat, que s'assembla bastant a un oboe occidental.
Hom creu que el piri va ser introduït a Corea des d'alguna àrea fronterera de l'oest de la Xina abans del període Goguryeo. Segons Suseo (수서; 隋書), el piri era també conegut com a gagwan (가관; 笳管), i és originari de Kutxa. Durant el regnat del rei Yejong de la dinastia Goryeo, es va importar des de la dinastia Song de la xina un altre instrument cilíndric de doble canya, i per desambiguar-los l'antic es va passar a anomenar hyang piri i el més recent dang piri. El se piri és més petit que el hyang piri però té la mateixa estructura. El xe piri sembla haver estat inventat molt després que el hyang piri.
L'equivalent del piri a la Xina és el guan (també coneguta com a bili), i al Japó com a hichiriki.

## Referències

* 1 2 3 4 «Piri – Korean tubular double reed». World Instrument Gallery. Arxivat de l'original el 13 d’agost 2012. [Consulta: 17 setembre 2012].
* 1 2 «P'iri». Britannica. [Consulta: 17 setembre 2012].
* ↑ -《국악개론》,전인평,현대음악출판사,283p
* ↑ 《국악통론》, 서한범, 태림출판사, p.195
# Menjamel de Tagula

El menjamel de Tagula (Microptilotis vicina) és un ocell de la família dels melifàgids (Meliphagidae).

## Hàbitat i distribució

Habita els boscos de l'illa de Tagula, propera al sud-est de Nova Guinea.

## Referències

* ↑ «Menjamel de Tagula». Cercaterm. TERMCAT, Centre de Terminologia. Rev. 22/04/2022(català)
# Pčoliné

Pčoliné és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1557.
# Militar i noia rient

Militar i noia rient, també coneguda com El soldat i la noia somrient (De soldaat en het lachende meisje en neerlandès) és una pintura que va crear l'artista Johannes Vermeer l'any 1658 i que la podem trobar en la Col·lecció Frick a Nova York.

## Descripció

El tema és una noia alegre davant del seu pretendent, que intenta seduir-la amb vi, ja popular en l'art neerlandès, Vermeer l'utilitzà com a estudi de l'espai abundant de llum. La figura fosca de l'oficial contribueix a la pintura, afegint-li una sensació de profunditat, i contrasta amb l'intercanvi de llums entre la dona i el mobiliari de l'habitació.
La influència dels interiors pintats per Pieter de Hooch, qui es va establir a Delft el 1653, es fa evident en els quadres de Vermeer, com el que es mostra aquí, amb els seus detalls interiors.
El mapa d'Holanda a la paret del fons, al costat de les cadires, es presenta en altres quadres de Vermeer. Aquest mapa, creat el 1620 per Balthasar Florisz van Berckenrode i publicat l'any següent per Willem Jansz Blaeu, mostra la llegenda llatina 'NOVA ET ACCVRATA TOTIVS HOLLANDIAE WESTFRISIAEQ(VE) TOPOGRAPHIA', que permet situar geogràficament l'escena representada a Holanda i Frísia occidental. A més, ofereix una referència temporal, col·locant l'escena al voltant de la guerra anglo-holandesa de 1652-1654.
Com a expressió de la saviesa humanística, els mapes, objectes costosos i apreciats, es mostren com a manifestació del gust de l'autor.
Aquest és un dels quadres que els crítics han assenyalat en el debat sobre l'ús de la cambra fosca per Vermeer. El litògraf estatunidenc Joseph Pennell va fer ressò, el 1891, de la perspectiva quasi fotogràfica que es percep en aquesta obra.

## Vegeu també

* Pintura barroca als Països Baixos

## Referències

* 1 2 «amsterdamhoy.com». [Consulta: 16 setembre 2011].
* ↑ Schneider, Norbert. Vermeer. La obra completa, pág. 31- 32. Taschen, 1994. ISBN 978-3-8365-1375-3.
* ↑ «monografias.com». [Consulta: 26 desembre 2011].
# Olmiccia

Olmiccia (en cors Ulmiccia) és un municipi francès, situat a la regió de Còrsega, al departament de Còrsega del Sud. L'any 1999 tenia 82 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 38 | 71 | 73 | 94 | 84 | 82 |

## Administració

Llista d'alcaldes :
| Període | Identitat | Partit | Qualitat |
| 2001 | Désiré Susini | | |
# Secretaria d'Estat de la Seguretat Social

La Secretaria d'Estat de la Seguretat Social d'Espanya és una de les Secretaries d'Estat de l'actual Ministeri de Treball, Migracions i Seguretat Social.

## Funcions

La Secretaria d'Estat de la Seguretat Social té com a funcions:
* La direcció i tutela de les Entitats Gestores i Serveis Comuns de la Seguretat Social, adscrites al Departament, sense perjudici de les competències atribuïdes a altres Ministeris i a altres unitats del Departament.
* L'impuls i la direcció de l'ordenació jurídica del sistema de la Seguretat Social.
* L'impuls i la direcció de la planificació i l'anàlisi econòmica i financer del Sistema de la Seguretat Social.
* La direcció i coordinació de la gestió dels recursos financers i despeses de la Seguretat Social.
* La planificació i tutela de la gestió exercida per les entitats col·laboradores de la Seguretat Social.
* La tutela, superior direcció i coordinació de l'assistència jurídica de les Entitats Gestores i Serveis Comuns de la Seguretat Social.
* Proposar i donar suport, en l'acompliment de les seves funcions, al Delegat de Protecció de Dades de la Secretaria d'Estat de la Seguretat Social.
* Qualsevol altra competència que, legal o reglamentàriament, li estigui atribuïda.

## Estructura

De la Secretaria d'Estat depenen els següents òrgans:
* La Direcció general d'Ordenació de la Seguretat Social.
* La Intervenció General de la Seguretat Social.
* El Servei Jurídic de l'Administració de la Seguretat Social.
Com a òrgan de suport i assistència immediata al titular de la Secretaria d'Estat existeix un Gabinet, amb nivell orgànic de sotsdirecció general.

### Organismes dependents

* L'Institut Nacional de la Seguretat Social.
* L'Institut Social de la Marina.
* La Tresoreria General de la Seguretat Social.
* La Gerència d'Informàtica de la Seguretat Social.

## Titulars

* Luis Gamir Casares (1978-1979)
* José Barea Tejeiro (1980-1981)
* José Antonio Sánchez Velayos (1981)
* Luis García de Blas (1982-1986)
* Adolfo Jiménez Fernández (1986-1996)
* Juan Carlos Aparicio (1996-2000)
* Gerardo Camps Devesa (2000-2003)
* Fernando Castelló Boronat (2003-2004)
* Octavio José Granado Martínez (2004-2011)
* Tomás Burgos Gallego (2011- 19 juny de 2018)
* Octavio José Granado Martínez (19 de juny de 2018 -)

## Referències

* ↑ «BOE.es - Documento BOE-A-2018-10244» (en castellà). [Consulta: 21 juliol 2018].
* ↑ Real Decreto 703/2017, de 7 de julio, por el que se desarrolla la estructura orgánica básica del Ministerio de Empleo y Seguridad Social y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.
* ↑ Tomás Burgos será secretario de Estado de la Seguridad Social, Europa Press, 29 de novembre de 2011
* ↑ Octavio Granado vuelve a dirigir la Seguridad Social como secretario de Estado, El País, 14 de juny de 2018
El contingut d'aquest article incorpora material publicat en el Butlletí Oficial de l'Estat, que es troba en el domini públic de conformitat al que es disposa en el article 13 de la Llei de Propietat Intel·lectual espanyola.
# Pirgos (Creta)

Pirgos (grec: Πύργος, també Mirtos-Pirgos, grec: Μύρτος Πύργος) és un jaciment arqueològic minoic proper a la ciutat de Mirtos, al municipi de Ieràpetra, en la unitat perifèrica de Lassithi, a la costa sud de Creta. Se situa a 1,7 km a l'oest de Furnu Korifí, on s'encreuen les rutes de muntanya de l'interior (altiplà de Lassithi) a la costa. A la vall circumdant es produïa ordi, faves i oli.
Fou excavat per Gerald Cadogan entre 1970-1982, campanya arqueològica dividida en quatre fases ocupacionals: Pirgos I-IV. Fou fundada en el període minoic antic IIA (Pirgos I) i va ser, com Furnu Korifí, destruïda en el minoic antic IIB. Segons Cadogan, es repoblà durant el minoic antic IA (Pirgos II). Les altres dues fases, Pirgos III i IV, es daten respectivament en el minoic mitjà IB-MM II i el minoic tardà I. S'hi descobriren diversos edificis i una tomba de dos pisos on hi havia dues osseres amb 65 cadàvers. Una torre (possiblement usada com a tomba, doncs s'hi trobaren restes humanes) i una cisterna, són visibles en el jaciment. La construcció més important en degué ser l'edifici anomenat «Casa de camp», on aparegueren tauletes escrites en lineal A, segells d'argila i objectes habituals dels santuaris. Segons Cadogan, aquest edifici presenta evidències administratives, religioses i econòmiques, de les quals es podria inferir l'ús com a santuari.

## Referències

* 1 2 «Pirgos». [Consulta: 21 abril 2015].

## Bibliografia

* Cadogan, Gerald. Pirgos, Creta 1970/7]. 24, 1977/1978, p. 70-84 [Consulta: 21 abril 2015]. Arxivat 2019-08-08 a Wayback Machine.url JSTOR
* Cadogan, Gerald. The Function of the Minoan Country Villas (en anglès). Astrom: Stockholmiae, 1997, p. 99-103.

## Enllaços externs

* Website The Stoa Consortium - Digitaal panorama van Pyrgos Arxivat 2010-08-05 a Wayback Machine..
# Mas de Geperut

El Mas de Geperut és un mas situat al municipi d'Alcover, a la comarca catalana de l'Alt Camp.

## Referències

* ↑ «Mas de Geperut | enciclopèdia.cat». [Consulta: 20 novembre 2021].
# Punganuru (ciutat)

Punganuru o Punganur és una ciutat i municipi del districte de Chittoor a Andhra Pradesh a 13° 22′ 00″ N, 78° 35′ 00″ E﻿ / ﻿13.3667°N,78.5833°E﻿ / 13.3667; 78.5833. Consta al cens del 2001 amb 44.320 habitants (1901: 6.353 habitants). Prop de la ciutat hi ha el temple de Boyakonda Gangamma. És una ciutat comercial amb petites indústries. La fortalesa amb el palau del zamindar està avui dia en ruïnes però abans una part estava destinada a viatgers europeus i hi havia fins i tot un interessant museu. La família del zamindari són gent senzilla i molt populars i es dediquen al negoci dels tamarits; molts arbres d'aquestos creixen per la rodalia de la ciutat. A la rodalia hi ha també les ruïnes d'una capella cristiana del 1780.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sonia Rescalvo

Sonia Rescalvo Zafra (Conca, Castella la Manxa, 1956, Barcelona, Catalunya, 6 d’octubre, 1991) [ˈsɔniə rəsˈkalvu] [ˈsonia resˈkalvo] va ser una dona transsexual que ser víctima del primer assassinat considerat crim d’odi pel fet de ser transsexual a Espanya. Amb setze anys, com que no era acceptada per la seva família, va fugir i es va traslladar a Barcelona. Va començar a treballar al món artístic del Paral·lel i al Teatre Arnau on es va donar a conèixer una mica en el món del teatre. Va caure en depressió i en la drogoaddicció a causa de problemes amorosos, que alhora van ocasionar la pèrdua de tots els seus diners. Tot això va causar que anés al parc de la Ciutadella a viure i a treballar de prostituta.

## Assassinat

El 5 d'octubre de 1991, Sònia, junt amb una amiga seva, va ser atacada per un grup de 6 skinheads d'ultradreta membres de Boixos Nois mentre dormien al Parc de la Ciutadella. Li van donar puntades de peu al cap amb unes botes reforçades amb una punta de ferro, la seva amiga va sobreviure, però ella va morir.
També van atacar a uns indigents, un d'ells va perdre la visió de l'únic ull que li quedava, però tots ells van sobreviure.

## Llegat

El cas de Sònia Rescalvo va ser el primer a ser considerat un crim d'odi i discriminació en contra de la comunitat transsexual a Espanya. El CTC (Col·lectiu de Transsexuals de Catalunya) es va crear per dur a terme aquest tipus d'accions, i així tindre una resposta als abusos a les prostitutes que es feien al Camp Nou. L'any 1993, la Coordinadora de Fronts d'Alliberament Homosexual de l'Estat Espanyol va fer un petit homenatge a la Sònia en forma de placa dins d'un quiosc de música a prop de la glorieta en la qual va morir. Més endavant, l’any 2011, es va col·locar un monument en memòria dels gais, lesbianes i persones transsexuals represaliades. L'any 2013 es va rebatejar la glorieta a «Glorieta de la Transsexual Sònia», amb un cartell visible.
El nom de la plaça on va morir va ser canviat el 6 d’octubre del 2021 per homenatjar la seva mort trenta anys després. El canvi de nom de la glorieta ha sigut possible gràcies a col·lectius LGTBI de Barcelona. Aquesta proposta va ser acceptada pel Consell de Ciutat Vella el 14 de març.

## Referències

* ↑ Rodríguez, Pau; Solé Altimira, Oriol «Vida y asesinato de Sonia Rescalvo, un antes y un después en la lucha contra la transfobia (en castellà)». El Diario, 02-10-2021.
* ↑ Carranco, Rebeca; García, Jesús «Morir por ser transexual» (en castellà). El País, 09-10-2011 [Consulta: 7 juny 2014].
* ↑ Espejo, Bea. «L'assassinat de la transsexual Sònia». A: Eugeni Rodríguez i Joan Pujol. Dels drets a les llibertats. Virus, 2008, p. 51-59. ISBN 978-84-96044-96-8.
* ↑ «Barcelona estrena su primer monumento a los gays en el Parc de la Ciutadella» (en castellà). La Vanguardia, 20-03-2011.
* ↑ «La glorieta del parc de la Ciutadella de Barcelona portarà des d'ara el nom de la transsexual Sònia, assassinada fa 22 anys». Anònim, 07-10-2013. [Consulta: 23 novembre 2021].
* ↑ «Barcelona inaugura la plaça de Sonia Rescalvo Zafra en el trentè aniversari del seu assassinat». VillaWeb, 06-10-2021.
# Partit Democràtic d'Eslovènia

El Partit Democràtic d'Eslovènia (eslovè Demokratska stranka Slovenije, DSS) fou un partit polític eslovè fundat el 1994 quan la majoria del Partit Democràtic (Demokratska Stranka) dirigida per Dimitrij Rupel es va unir a la governant Liberal Democràcia d'Eslovènia. Una minoria del partit decidí mantenir-se a l'oposició i continuar el llegat del partit.
El Partit Democràtic es va fundar el 1991 com a resultat d'una escissió en la Unió Democràtica Eslovena. El maig de 1992 el nou partit entrà en la coalició de govern de Janez Drnovšek, que rebia el suport del sector esquerrà de la coalició DEMOS (juntament amb el Partit Demòcrata, també el Partit Socialdemòcrata i els Verds d'Eslovènia), la Llista Unida de Socialdemòcrates i el Partit Liberal Democràtic. Els demòcrates van obtenir tres ministeris en el govern, Igor Bavčar (Interior), Dimitrij Rupel (Exteriors) i Jelko Kacin (Informació).
A les eleccions legislatives eslovenes de 1992 va obtenir el 5,01% dels vots i 6 diputats. EL 1994, la majoria de membres del partit i 3 dels sis diputats decidiren unir-se a Liberal Democràcia d'Eslovènia. Una minoria va refundar el partit i continuà una activitat política independent, però a les eleccions legislatives eslovenes de 1996 només va obtenir el 3,3% i cap escó a l'Assemblea. Els resultats foren encara pitjors a les eleccions de 2000 (0,75%) i a les de 2004 (0,25%). El 2007 el partit va signar un acord de cooperació amb els socialdemòcrates.

## Resultats electorals
### Assemblea Nacional

| Any | Vots | % | Escons | +/- |
| 1992 | 59.487 | 5,01 | 6 / 90 | Nou |
| 1996 | 28.624 | 2,68 | 0 / 90 | 6 |
| 2000 | 8,079 | 0.75 | 0 / 90 | = |
| 2004 | 2,670 | 0.28 | 0 / 90 | = |

### Presidencials

| Any | Candidat | 1a volta | 1a volta | 2a volta | 2a volta | Resultat |
| Any | Candidat | Vots | % | Vots | % | Resultat |
| 1992 | Jelko Kacin | 90,711 | 7.29 | | | Derrota |
| 1997 | Anton Persak | 32,039 | 3.07 | | | Derrota |

## Membres del partit

* Dimitrij Rupel (deixà el partit el 1994)
* Jelko Kacin (deixà el partit el 1994)
* Igor Bavčar (deixà el partit el 1994)
* France Bučar (deixà el partit el 1993)
* Danica Simšič
* Jože Mencinger
* Tone Peršak
* Tine Hribar
* Spomenka Hribar
# Phanoperla fuscipennis

Phanoperla fuscipennis és una espècie d'insecte plecòpter pertanyent a la família dels pèrlids que es troba al Vietnam.

## Referències

* ↑ Banks, 1938. Jour.Fed.Malay States Mus. 18(2):221.
* ↑ uBio (anglès)
* ↑ Navàs, 1932. Mem. Pont. Accad. Nuovi Lincei 2 16:924.
* 1 2 Catalogue of Life (anglès)
* ↑ Ignac Sivec i Bill P. Stark, 2010. Seven new species of Phanoperla (Banks) from Vietnam and Thailand (Plecoptera: Perlidae). Illiesia 2010 6(10):98-112. (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:484.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 1983: Notes on Plecoptera (9). Neoperla fuscipennis, Navas. Aquatic Insects (Lisse), 5 (4):255-256.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Encyclopedia of Life (anglès)
* Perlidae Species Listing Arxivat 2006-09-16 a Wayback Machine. (anglès)
* Plecoptera Species File (Version 1.1/4.0) (anglès)
# Michalok

Michalok és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1363.
# Mas de Gomis

El Mas de Gomis és un mas situat al municipi d'Alcover, a la comarca catalana de l'Alt Camp.

## Referències

* ↑ «Mas de Gomis». Gran Enciclopèdia Catalana (GEC). Enciclopèdia Catalana, SA. [Consulta: 20 novembre 2021].